
For vengeaunce that he saugh Dyane al naked;
I saugh how that his houndes han him caught,
And freten him, for that they knewe him naught.
Fit peynted was a litel forthermoor,
How Atthalaunte huntede the wilde boor,
And Meleagre, and many another mo,
For which Dyane wroughte hem care and woo.
Ther saugh I many another wonder storye,
The whiche me list not drawe to memorye.
This goddesse on an hert ml hyhe seet,
With smale houndes al aboute hire feet,
And undernethe hire feet sche hadde a moone,
Wexyng it was, and schulde wane soone.
In gaude greene hire statue clothed was,
With bowe in honde, and arwes in a cas.
Hir ey^en caste sche ful lowe adoun,
Ther Pluto hath his derke regioun.
A womman travailyng was hire biforn,
But, for hire child so longe was unborn,
Ful pitously Lucyna gan sche calle,
And seyde, ' Help, for thou mayst best of alle.'
Wei couthe he peynte lyfly that it wrou^te,
With many a floryn he the hewes boughte.
Now been thise listes maad, and Theseus That at his grete cost arrayede thus The temples and the theatre every del, Whan it was don, hym likede wonder wel. But stynte I wil of Theseus a lite, And speke of Palamon and of Arcite.
The day approcheth of here retournynge, That everych schulde an hundred kni^tes brynge, The bataille to derreyne, as I^>ou tolde; And til Athenes, here covenant to holde, Hath everych of hem brought an hundred knightes Wel armed for the werre at alle rightes. And sikerly ther trowede many a man That nevere, siththen that the world bigan,